Vita:Decani János (evangélikus lelkész)

message: Az nem lehet, hogy Decani János megmaradt szebeni szásznak, és Mártonfalván halt meg Sopron megye helyett? Ilyen jellegű mobilitás a korban – tudtommal – nem jellemző. Na meg arról sem tudok, hogy Nagymartonban lett volna evangélikus gyülekezet... Tkarcsi vita 2009. április 8., 15:47 (CEST)
Ilyen jellegű mobilitás a korban - tudtommal - nem jellemző - De akkor mit keresett Wittenbergben, Poroszországban? Janus Pannonius 250 évvel korábban élt, mégis Padovában és Ferrarában tanult és élt Pécsett is. Mindenesetre pont kapóra jön a dolog, egyik keresett ősöm valószínűleg vagy Kis- vagy Nagymartonban született, így ha kikérem majd az anyakönyveket, meg fogom nézni az 1717-es halálozási feljegyzéseket is, ha vannak. Gyurika vita 2009. április 16., 08:36 (CEST)
replies: text: Más dolog a peregrináció, és megint más az, ha valaki fogja magát, és az ország másik sarkában telepszik le. Nem egyszerűen a kilométer számít, hanem a mobilitás jellege. Egyetemre elutaznak messzire, mivel muszáj. Na de hogy csak úgy átköltözzenek sokszáz kilométerrel odébb, ilyennel nem találkoztam. Különösen evangélikus lelkészeknél. Ugyanis az erdélyi szász egyház teljesen külön szervezet volt a Magyarországi Evangélikus Egyházhoz képest. Nem tudok a XX. századig olyan példáról, hogy valaki az egyikben lelkész, aztán átigazol a másikhoz. Hű, az nagyon jó lenne, ha meg tudnád nézni az anyakönyvekben. Mondjuk valószínűnek tartom, hogy Nagymartonban csak katolikus anyakönyveket találsz. De az is egy adat. Mindenesetre jó látni, hogy tudnak még érdeklődést kiváltani ezek a derék XVIII. századi prédikátorok is. :) – Tkarcsi vita 2009. április 16., 12:58 (CEST)
Na igen, de ha a te elméleted igaz, akkor az eredeti forrás a hibás, mivel ezesetben a szerző önkényesen írta oda a Mattersdorf nevet. így viszont a cikkben nincs keresnivalója, mivel tudtommal Erdélyben nincs ilyen nevű település. Gyurika vita 2009. április 17., 08:32 (CEST)
Nem Nagymarton: Nagymárton. Szebenben, Erdélyben. Szinnyei nem tudom honnan vette a Mattersdorfot, lehet, hogy ez valami régi elnevezése a falunak, ma Martinsdorf a neve , kijavítottam. Data DestroyerMi fáj, gyere mesélj... 2009. április 17., 08:40 (CEST)
Elnézést, vissza az egész, igazatok van. Viszont innentől fogalmam sincsen, merre járt Decani János... Data DestroyerMi fáj, gyere mesélj... 2009. április 17., 08:43 (CEST)

text: Sajnálom, Data Destroyer: szerintem neked van igazad. :) Nagyon valószínűnek látom, hogy erről a Szeben megyei településről van szó. Ezt a következő érvekkel tudom alátámasztani: 1. Ezeknek a településeknek sokat változott a neve. 2. Ha végignézitek az erdélyi szász evangélikus lelkészek kategória szócikkeit, szinte mindegyik így néz ki: megszületett valamelyik erdélyi szász szék területén; Wittenbergben, vagy valahol máshol a német anyaországban tanult; visszatért Erdélybe, sőt általában ugyanabban a szász székben lelkészkedett, ahol született, és ott is halt meg. Semmi arra utaló jelet nem látok arra, hogy Decani János különbözött volna az összes többi erdélyi szász lelkésztől. 3. Nagymarton nem evangélikus település, tudtommal SOHA nem volt helybenlakó ev. lelkészük. Ez a Szeben megyei Nagymárton szász evangélikus falu.

message: a lefolytatott törlési megbeszélés eredményeképpen törölve --Malatinszky vita 2013. október 20., 04:21 (CEST)
thread_title:  TMB